Децемвири
Децемвири (лат.: decem viri - 10 мъже) се наричат 10-членни комисии в Древноримската република.

Борбите между плебеи и патриции в средата на 5 век пр.н.е. водят до споразумение за създаване на децемвират, който да запише основните закони. Допреди тази комисия магистратите (патриции) раздават правосъдие като се водят от обичаи и злоупотребяват, тълкувайки правото както им е угодно, тъй като законите не са публикувани и не могат да се проверят.

Първите децемвири Decemviri Consulari Imperio Legibus Scribundis се събират през 451 пр.н.е. и са водени от Апий Клавдий Крас Сабин и Тит Генуций Авгурин, консули за тази година. През 450 пр.н.е. е свикан втори децемвират (в състава се повтаря само Апий Клавдий Крас Сабин), които напускат служба през 449 пр.н.е. след съпротива срещу извънредното управление. Втората комисия допълва бронзовите плочи с нови 2 до 12, които са изложени на Форума (Дванадесетте таблици, Lex duodecim tabularum).

Друг вид децемвират е Decemviri Stlitibus Iudicandis —— древно гражданско съдебно жури, което се занимава със субективните права на индивидите.

 Decemviri Legibus Scribundis, въвежда Законите на дванадесетте таблици от 451 пр.н.е. до 449 пр.н.е.
 Decemviri Stlitibus Iudicandis, римски цивилен съд
 Decemviri Sacris Faciundis е държавно-религиозна колегия в състав от 5-има плебеи и 5-има патриции пожизнено. Управлява Сибилските книги и Аполонските игри.
 Decemviri Agris Dandis Adsignandis, 10 мъже, разпределящи ager publicum (държавната земя).
 Decemviri Consulari Imperio Legibus Scribundis (452 – 449 пр.н.е.).

Източници 
 Дионисий Халикарнаски, Antiquités romaines, livre X, 56-60, livre XI

Древноримски титли
Римска република
Политика на Древен Рим